cyanic-selkie/wikianc huggingface dataset:
ঢাকা
এই শহরের অবকাঠামো বিশ্বের মধ্যে উন্নত হলেও দূষণ, যানজট এবং শহরমুখী মানুষের আধিক্যের কারণে জীবনমান উন্নয়নে ঋনাত্মক প্রভাব লক্ষ্যণীয়। সাম্প্রতিক দশকগুলিতে ঢাকার পরিবহন ও যোগাযোগ ব্যবস্থা, গণপূর্ত ব্যবস্থায় যে আধুনিকীকরণ হয়েছে, তা বিশেষভাবে লক্ষণীয়। বর্তমানে এই শহর প্রচুর বিদেশী বিনিয়োগ টানতে এবং ব্যবসা-বাণিজ্যের পরিধি বাড়াতে সক্ষম হয়েছে। সারা দেশ থেকে প্রচুর মানুষ ঢাকায় আসেন জীবন ও জীবিকার সন্ধানে। এ কারণে ঢাকা হয়ে উঠেছে বিশ্বের দ্রুততম ক্রমবর্ধমান নগরী, এই লক্ষ্য বাস্তবায়নে মালয়েশিয়া, জাপান, চীন, ভারত সহ বিভিন্ন দেশ অর্থ সহযোগিতা ও বিনিয়োগ করছে।
নামকরণের ইতিহাস
থাম্ব|বাম|পুরান ঢাকার আর্মেনিয়ান গির্জার প্রবেশপথ ঢাকার নামকরণের সঠিক ইতিহাস নিয়ে ব্যাপক মতভেদ রয়েছে। কথিত আছে যে, সেন বংশের রাজা বল্লাল সেন বুড়িগঙ্গা নদীর তীরবর্তী এলাকায় ভ্রমণকালে সন্নিহিত জঙ্গলে হিন্দু দেবী দুর্গার একটি বিগ্রহ খুঁজে পান। দেবী দুর্গার প্রতি শ্রদ্ধাস্বরূপ রাজা বল্লাল সেন ঐ এলাকায় একটি মন্দির প্রতিষ্ঠা করেন। যেহেতু দেবীর বিগ্রহ ঢাকা বা গুপ্ত অবস্থায় খুঁজে পাওয়া গিয়েছিলো, তাই রাজা, মন্দিরের নাম রাখেন ঢাকেশ্বরী মন্দির। মন্দিরের নাম থেকেই কালক্রমে স্থানটির নাম ঢাকা হিসেবে গড়ে ওঠে।
আবার অনেক ঐতিহাসিকের মতে, মোঘল সম্রাট জাহাঙ্গীর যখন ঢাকাকে সুবাহ বাংলার রাজধানী হিসেবে ঘোষণা করেন; তখন সুবাদার ইসলাম খান আনন্দের বহিঃপ্রকাশস্বরূপ শহরে “ঢাক” বাজানোর নির্দেশ দেন। এই ঢাক বাজানোর কাহিনী লোকমুখে কিংবদন্তির রূপ নেয় এবং তা থেকেই শহরের নাম ঢাকা হয়ে যায়। এখানে উল্লেখ্য যে, মোঘল সাম্রাজ্যের বেশ কিছু সময় ঢাকা সম্রাট জাহাঙ্গীরের প্রতি সম্মান জানিয়ে জাহাঙ্গীরনগর নামে পরিচিত ছিলো।
ঢাকা নগরীকে বর্তমানে দু'ভাগে বিভক্ত করা হয়েছে - ঢাকা দক্ষিণ ও ঢাকা উত্তর। ঢাকা দক্ষিণই হলো পুরাতন মূল নগরী। ঢাকা উত্তর ঢাকার নবীন বর্ধিত উপশহরগুলো নিয়ে গঠিত।
ইতিহাস ও ঐতিহ্য
বাম|থাম্ব|180px|লালবাগের কেল্লা মোঘল আমলের একটি স্থাপনা বাম|থাম্ব|180px|১৮৯৫-১৯০০ সময়কালে পিলখানা এলাকায় হাতির পালের দৌড়। থাম্ব|১৯২৪ সালে ঢাকার মানচিত্র ধারণা করা হয়, কালের পরিক্রমায় ঢাকা প্রথমে সমতট, পরে বঙ্গ ও গৌড় প্রভৃতি রাজ্যের অন্তর্ভুক্ত ছিলো। খ্রিষ্টীয় ১৩শ শতাব্দীর শেষের দিকে মুসলমানেরা ঢাকা দখল করে। মোঘল সম্রাট জাহাঙ্গীরের ফরমান অনুযায়ী ১৬ জুলাই ১৬১০ খ্রিষ্টাব্দে ঢাকাকে সুবাহ বাংলার রাজধানী ঘোষণা করা হয়। সম্রাট জাহাঙ্গীর-এর নাম অনুসারে রাজধানীর নাম জাহাঙ্গীরনগর রাখা হয়। সম্রাট জাহাঙ্গীরের জীবিতকাল পর্যন্ত এ নাম বজায় ছিলো।
এর আগে সম্রাট আকবরের আমলে বাংলা-বিহার-উড়িষ্যার প্রাদেশিক রাজধানী ছিলো বিহারের রাজমহল। সুবা বাংলায় তখন চলছিলো মোঘলবিরোধী স্বাধীন বারো ভূইঁয়াদের রাজত্ব। বারো ভূইয়ার নিয়ন্ত্রণ থেকে বাংলাকে করতলগত করতে ১৫৭৬ থেকে ১৬০৫ খ্রিষ্টাব্দ পর্যন্ত বারবার চেষ্টা চালানো হয়। এরপর সম্রাট জাহাঙ্গীরের শাসনামলে ১৬০৮ খ্রিষ্টাব্দে ইসলাম খান চিশতীকে রাজমহলের সুবেদার নিযুক্ত করেন। তিনি ১৬১০ খ্রিষ্টাব্দে বাংলার ভৌগোলিক অবস্থান বিবেচনা করে রাজধানী রাজমহল থেকে সরিয়ে ঢাকায় স্থানান্তর করেন।
সুবেদার ইসলাম খান চিশতী দায়িত্ব নেবার মাত্র পাঁচ বছরের মধ্যে বারো ভূঁইয়ার পতন ঘটে ও বর্তমান চট্টগ্রামের কিছু অংশ বাদে পুরো সুবে বাংলা মোগল সাম্রাজ্যের অধীনে চলে আসে।
১৬১০ খ্রিষ্টাব্দে ঢাকা সুবা বাংলার রাজধানী হলেও সুবাহ বাংলার রাজধানী বারবার পরিবর্তন করা হয়েছে। ১৬৫০ খ্রিষ্টাব্দে সুবেদার শাহ সুজা রাজধানী আবার রাজমহলে স্থানান্তর করেছিলেন। শাহ সুজার পতনের পর ১৬৬০ খ্রিষ্টাব্দে সুবেদার মীর জুমলা আবার রাজধানী ঢাকায় স্থানান্তর করেন। এরপর বেশ কিছুকাল ঢাকা নির্বিঘ্নে রাজধানীর মর্যাদা ভোগ করার পর ১৭১৭ খ্রিষ্টাব্দে সুবেদার মুর্শিদ কুলি খান রাজধানী মুর্শিদাবাদে স্থানান্তর করেন। এরপর ঢাকায় মোঘল শাসনামলে চলতো নায়েবে নাজিমদের শাসন, যা চলেছিল ১৭৯৩ সালে ব্রিটিশ শাসন শুরু হবার আগে পর্যন্ত। ব্রিটিশরা রাজধানী হিসেবে কলকাতাকে নির্বাচিত করলে ঢাকার গুরুত্ব আবারো কমতে থাকে।
এরপর দীর্ঘকাল পরে ১৯০৫ খ্রিষ্টাব্দে ঢাকা আবার তার গুরুত্ব ফিরে পায়। বঙ্গভঙ্গের পর ১৯০৫ সালে ঢাকাকে আসাম ও বাংলার রাজধানী করা হয়। কংগ্রেসের বাধার মুখে ব্রিটিশ রাজ আবার ১৯১১ সালে রাজধানী কলকাতায় ফিরিয়ে নেয়।
ভূগোল
thumb|[[জাতীয় সংসদ ভবন।]] ঢাকা মধ্য বাংলাদেশে বুড়িগঙ্গা নদীর তীরে ২৩°৪২' থেকে ২৩°৫৪' উত্তর অক্ষাংশ এবং ৯০°২০' থেকে ৯০°২৮' পূর্ব দ্রাঘিমাংশ পর্যন্ত বিস্তৃত। নিম্ন গাঙ্গেয় সমভূমিতে অবস্থিত এই শহরের মোট আয়তন । ঢাকায় মোট ৪৬ টি থানা আছে। এগুলো হলো - চকবাজার, লালবাগ, কোতোয়ালি, সূত্রাপুর, হাজারীবাগ, রমনা, মতিঝিল, পল্টন, ধানমণ্ডি, মোহাম্মদপুর, তেজগাঁও, গুলশান, মিরপুর, পল্লবী, শাহ আলী, তুরাগ,খিলক্ষেত, সবুজবাগ, ঢাকা ক্যান্টনমেন্ট, ডেমরা, শ্যামপুর, বাড্ডা, কাফরুল, কামরাঙ্গীর চর, খিলগাঁও ও উত্তরা। ঢাকা শহরটি মোট ১৩০টি ওয়ার্ড ও ৭২৫টি মহল্লায় বিভক্ত। ঢাকা জেলার আয়তন ১৪৬৩.৬০ বর্গ কিলোমিটার (৫৬৫ বর্গমাইল)। এই জেলাটি গাজীপুর, টাঙ্গাইল, মুন্সীগঞ্জ, রাজবাড়ী, নারায়ণগঞ্জ ও মানিকগঞ্জ জেলা দ্বারা বেষ্টিত।
ক্রান্তীয় বৃক্ষ, আর্দ্র মৃত্তিকা ও সমুদ্রপৃষ্ঠের সঙ্গে সমান সমতলভূমি এই জেলার বৈশিষ্ট্য। এই কারণে বর্ষাকালে ও প্রাকৃতিক দুর্যোগের সময় ঢাকা জেলায় প্রায়শই বন্যা দেখা যায়।
স্থানীয় সরকার
ঢাকা পৌরসভা প্রতিষ্ঠিত হয়েছিল ১ আগস্ট, ১৮৬৪ সালে এবং পরবর্তীকালে ১৯৭৮ সালে এটি "কর্পোরেশন"-এ উন্নীত করা হয়। ঢাকা উত্তর সিটি কর্পোরেশন ও ঢাকা দক্ষিণ সিটি কর্পোরেশন নামের ২ টি স্ব-শাসিত সংস্থা ঢাকা শহরের পরিচালনের দায়িত্বে নিয়োজিত রয়েছে। এই শহর অনেকগুলি প্রশাসনিক ওয়ার্ডে বিভক্ত এবং প্রতিটি ওয়ার্ডে একজন কমিশনার দায়িত্বপ্রাপ্ত আছেন। প্রতি ৫ বছর পরপর সরাসরি ভোটের মাধ্যমে উভয় সিটি কর্পোরেশনে একজন করে মেয়র নির্বাচন করা হয়, যিনি প্রতিষ্ঠানের কার্যনির্বাহী প্রধান হিসাবে কাজ করেন। ওয়ার্ড কমিশনারও ৫ বছরের জন্য সরাসরি ভোটের মাধ্যমে নির্বাচিত হন। এছাড়াও মহিলাদের জন্য ঢাকা সিটি কর্পোরেশনে ৩০টি সংরক্ষিত কমিশনার পদ রয়েছে। ঢাকা শিক্ষা বোর্ড সকল সরকারি স্কুল এবং অধিকাংশ বেসরকারি স্কুলের প্রশাসনিক দায়িত্বে রয়েছে। তবে মাদ্রাসা এবং ইংরেজি মাধ্যমের স্কুলসমূহ এই বোর্ডের অন্তর্ভুক্ত নয়। বাংলাদেশের সকল মাদ্রাসা একটি কেন্দ্রীয় বোর্ডের মাধ্যমে এবং ইংরেজি মাধ্যমের স্কুল সমূহ একটি পৃথক শিক্ষাবোর্ড এবং প্রশাসনিক কাঠামোর অধিনে পরিচালিত হয়।
ঢাকা শহর ২৫টি সংসদীয় এলাকায় বিভক্ত। এখানে প্রধান দুই রাজনৈতিক দল হল আওয়ামী লীগ এবং বাংলাদেশ জাতীয়তাবাদী দল। রমনায় সচিবালয় অবস্থিত এবং এখানেই সরকারের প্রায় সকল মন্ত্রণালয় রয়েছে। বাংলাদেশ সুপ্রীম কোর্ট এবং ঢাকা হাই কোর্ট এই শহরে অবস্থিত। বঙ্গভবন ভারতের গভর্নর-জেনারেল ও পূর্ব পাকিস্তান গভর্নর এর বাসভবন হিসেবে ব্যবহার হতো এবং বর্তমানে বাংলাদেশের রাষ্ট্রপতির বাসভবন হিসাবে ব্যবহৃত হচ্ছে। জাতীয় সংসদ ভবন বাংলাদেশ সরকারের এক কক্ষ বিশিষ্ট সংসদ কার্যক্রমের কাজে ব্যবহৃত হয়। খ্যাতনামা স্থপতি লুইস কান এই জাতীয় সংসদ ভবনের স্থপতি ছিলেন। বায়তুল মুকাররম এদেশের জাতীয় মসজিদ, মক্কার কাবা শরিফের নকশায় অনুপ্রাণিত হয়ে এই মসজিদের ডিজাইন করা হয়েছে। এই শহরের অন্যান্য ঐতিহাসিক স্থান সমূহের মধ্যে রয়েছে বড় কাটরা, লালবাগ কেল্লা, হোসেনী দালান, আহসান মঞ্জিল, বাহাদুর শাহ পার্ক, জগন্নাথ বিশ্ববিদ্যালয়, ইত্যাদি।
ঢাকায় একটি কেন্দ্রীয় পানি নিষ্কাশন ব্যবস্থা থাকলেও মোট জনসংখ্যার মাত্র ২৫% এই ব্যবস্থার আওতাভুক্ত, এর পাশাপাশি আরও ৩০% এই সুবিধা ব্যবহার করে সেপটিক ট্যাংকের মাধ্যমে। মাত্র দুই তৃতীয়াংশ লোক শহরে সরবরাহকৃত পানি ব্যবহার করতে পারে। এখানে প্রতি বছর ৯৭ লক্ষ টন কঠিন বর্জ্য উৎপন্ন হয়। সরকারি এবং বেসরকারি ব্যবস্থাপনার মাধ্যমে সফলতার সাথে এই বর্জ্য ব্যবস্থাপনার কাজ করা হয়ে থাকে। কেন্দ্রীয়ভাবে এই বর্জ্য ব্যবস্থাপনার জন্য বেশ কয়েকটি স্থান রয়েছে, তবে অনেক ক্ষেত্রেই এগুলো কাছাকাছি নিচু এলাকায় অথবা জলাশয়ে ফেলা হয়ে থাকে।
পৌর প্রশাসন
ঢাকা পৌরসভা ১৮৬৪ সালের ১ই আগস্ট প্রতিষ্ঠিত হয়েছিল, এবং ১৯৭৮ সালে কর্পোরেশন অবস্থা উন্নীত হয়েছে। ঢাকা সিটি কর্পোরেশনের একটি স্বায়ত্ত কর্পোরেশন যা শহর বিষয়াবলি চালায় (অর্থাত ২০১১ সাল থেকে), ঢাকা সিটি করপোরেশন বর্তমানে দুই প্রশাসনিক অংশে বিভক্ত করা হয়েছে - এইগুলো হলো (১) ঢাকা উত্তর সিটি কর্পোরেশন এবং (২) ঢাকা দক্ষিণ সিটি কর্পোরেশন - ভাল নাগরিক সুবিধা নিশ্চিত করার জন্য। এই দুটি কর্পোরেশন প্রশাসকদের দ্বারা চালিত হয়। অন্তর্ভুক্ত এলাকায়গুলো কয়েকটি পৌরসভায় বিভক্ত করা হয়েছে, যা কমিশনার নির্বাচিত করেছেন। ঢাকা শিক্ষা বোর্ডের দায়িত্ব ও নির্দেশ অনুযায়ী সমস্ত সরকারি স্কুল এবং অধিকাংশ বেসরকারি স্কুলগুলো চালানো হয়, শুধুমাত্র ইংরেজি মাধ্যম স্কুলগুলো এবং মাদ্রাসাগুলো ছাড়া। বাংলাদেশে সকল মাদ্রাসা একটি কেন্দ্রীয় বোর্ড দ্বারা পরিচালিত যখন ইংরেজি মাধ্যম স্কুলগুলো পৃথক শিক্ষা ও শাসন কাঠামোর অধীনে হয়ে থাকে।
ঢাকা মেট্রোপলিটন পুলিশ ১৯৭৬ সালে প্রতিষ্ঠিত হয়। সেইসময় ৬,০০০ পুলিশ-বাহিনী মোট ১২টি পুলিশ থানায় কর্মরত ছিল। শহর দ্রুত বৃদ্ধির সঙ্গে সঙ্গে, বর্তমানে পুলিশ-বাহিনী উত্থাপিত হয়েছে প্রায় ৩৪০০০ জনে এবং ৫০টি পুলিশ থানা স্থাপনের কাজ সম্পন্ন হয়েছে।
ক্রমবর্ধমান যানজট এবং জনসংখ্যা সমস্যার মোকাবিলায় জাতীয় সরকার সম্প্রতি পার্শ্ববর্তী এলাকার দ্রুত নগরায়নের একটি নীতি বাস্তবায়ন করেছে। ঢাকা মহানগরীকে কেন্দ্র করে বিশেষত বর্তমানে দ্রুত জনবিস্ফোরণের যে পরিস্থিতি সৃষ্টি হয়েছে, তাতে আশঙ্কা করা হচ্ছে যে ২০৩৫ সালের মধ্যে নগরীর জনসংখ্যা ৩ কোটিকেও ছুঁয়ে ফেলতে পারে। ফলে স্বাভাবিক নাগরিক পরিষেবা ভেঙে পড়ার উপক্রম হবে। তাই ঢাকা শহরকে ঘিরে একদিকে বর্তমানে বিভিন্ন উপনগরীর প্রবর্তন করে ও অন্যদিকে সমগ্র দেশ জুড়েই দারিদ্রের যথাসাধ্য মোকাবিলা করে নগরমুখী লাগামছাড়া জনস্রোতকে কিছুটা মোকাবিলা করাই এই পরিকল্পনার লক্ষ্য।
প্রশাসনিক সংস্থা
ঢাকা বিশ্বের অন্যান্য মেগা শহরগুলো থেকে ভিন্ন, ঢাকা বিভিন্ন মন্ত্রণালয়ের অধীনে চার বার সরকার প্রতিষ্ঠানের দ্বারা সেবা নিয়েছে। দুই কর্পোরেশন, উত্তর এবং দক্ষিণ, দুই ক্ষমতাহীন মেয়রদের নেতৃত্বে চালিত হয় যখন তাদের ওপর কোনো নিয়ন্ত্রণ ছিল না। তাছাড়া, তাদের মধ্যে সমন্বয়ের অভাব এবং বাংলাদেশ সরকার কর্তৃক সকল ক্ষমতার কেন্দ্রীভবন, একটি বিশৃঙ্খল পরিস্থিতি উন্নয়ন এবং তারা শহর রক্ষণাবেক্ষণ চালিয়ে যায়।
পানি ব্যবস্থাপনা
ঢাকায় একটি জলবাহিত নিকাশী ব্যবস্থা রয়েছে, কিন্তু ঢাকার জনসংখ্যার মাত্র ১৫% এই সেবা পায় এবং অপরদিকে ৩০% সেপটিক ট্যাংক সেবা পায়।
অর্থনীতি
thumb|left|180px|[[সিটি সেন্টার|সিটি সেন্টার বাংলাদেশ হল ঢাকার সবচেয়ে উঁচু অট্টালিকা]] ঢাকা শহরের প্রকৃত নমিনাল জিডিপি ১৬২ বিলিয়ান মার্কিন ডলার এবং শহরের পিপিপি প্রায় ২৩৫ বিলিয়ন মার্কিন ডলার। ঢাকা বাংলাদেশের প্রধান বাণিজ্যিক কেন্দ্র। শহরে উঠতি মধ্যবিত্ত জনসংখ্যা বাড়ছে ঢাকা পাশাপাশি আধুনিক ভোক্তা এবং বিলাস পণ্যের বাজার বৃদ্ধি পাচ্ছে। ঐতিহাসিকভাবেই এই শহরে অভিবাসী শ্রমিকদের আকৃষ্ট করে আসছে।  হকার, ছোটো দোকান, রিকশা, রাস্তার ধারের দোকান শহরের মোট জনসংখ্যার একটি বিরাট অংশ। শুধুমাত্র রিকশা চালকের সংখ্যাই ৫ লাখ এর বেশি। কর্মপ্রবাহের প্রায় অর্ধেকই গৃহস্থালি অথবা অপরিকল্পিত শ্রমজীবী হিসাবে কর্মরত আছেন। যদিও টেক্সটাইল শিল্পে প্রায় ৮০০,০০০ এরও বেশি মানুষ কাজ করছেন। তারপরও এখানে বেকারত্বের হার ছিলো প্রায় ১৯%। ২০১৯ সালের হিসাব অনুযায়ী ঢাকা শহরের স্থাবর সম্পদের মূল্য প্রায় ১৪২ বিলিয়ন ডলার। যার প্রবৃদ্ধি ৬.৪%। ঢাকার বার্ষিক মাথাপিছু আয় ১৩০০ মার্কিন ডলার এবং এখানে প্রায় ১৫% মানুষ দারিদ্র্য সীমার নিচে বসবাস করে। এই জনসংখ্যার একটি বড় অংশ কর্মসংস্থানের সন্ধানে গ্রাম থেকে শহরে এসেছে এবং এদের অনেকেরই দৈনিক আয় ৫ মার্কিন ডলারের কম।
শহরের প্রধান বাণিজ্যিক এলাকাগুলো হলো মতিঝিল, চকবাজার, নবাবপুর, নিউ মার্কেট, ফার্মগেট ইত্যাদি এবং প্রধান শিল্প এলাকা গুলো হল তেজগাঁও, হাজারীবাগ ও লালবাগ। বসুন্ধরা-বারিধারা একটি উন্নয়নশীল অর্থনৈতিক এলাকা এবং আগামী ৫ বছরের মধ্যে এই এলাকায় উচ্চ প্রযুক্তির শিল্পকারখানা, কর্পোরেশন এবং শপিং মল তৈরী করা হবে। ঢাকা রপ্তানি প্রক্রিয়াজাতকরণ অঞ্চল প্রধানত গার্মেন্টস, টেক্সটাইল এবং অন্যান্য পণ্য রপ্তানিতে উদ্বুদ্ধ করর লক্ষ্যে তৈরী করা হয়েছিল। ঢাকায় মোট দুটি ইপিজেড-এ মোট ৪১৩টি শিল্প স্থাপনা রয়েছে। এখানকার অধিকাংশ কর্মীই নারী। এই শহরের ঢাকা স্টক এক্সচেঞ্জ দেশের অন্যতম বৃহত স্টক এক্সচেঞ্জ, এখানে তালিকাভুক্ত বৃহত্তম আন্তর্জাতিক প্রতিষ্ঠানগুলোর মধ্যে রয়েছে সিটিগ্রুপ, এইচএসবিসি ব্যাঙ্ক বাংলাদেশ, জেপি মর্গান চেজ, স্ট্যান্ডার্ড চার্টার্ড ব্যাঙ্ক (বাংলাদেশ), আমেরিকান এক্সপ্রেস, শেভরন, এক্সন মবিল, টোটাল, ব্রিটিশ পেট্রোলিয়াম, ইউনিলিভার, নেসলে, ডিএইচএল, ফেডএক্স, ব্রিটিশ আমেরিকান টোবাকো ইত্যাদি। স্থানীয় বড় আকারের শিল্পগ্রুপ যেমন কনকর্ড গ্রুপ, র‌্যাংগস গ্রুপ, বেক্সিমকো গ্রুপ, টি কে শিল্প গ্রুপ, সামিট গ্রুপ, নাভানা গ্রুপ, জামান গ্রুপ অব ইন্ডাস্ট্রিজ, রহিম আফরোজ ইত্যাদি প্রতিষ্টানের প্রধান বাণিজ্যিক কার্যালয় ঢাকায় অবস্থিত। এই শহরেই নোবেল পুরস্কার প্রাপ্ত প্রতিষ্ঠান গ্রামীণ ব্যাংক, ব্র্যাক এবং বাংলাদেশের প্রথম ভূমি উন্নয়ন ব্যাংক প্রগতি কো-অপারেটিভ ল্যান্ড ডেভেলপমেন্ট ব্যাংক লিমিটেড (প্রগতি ব্যাংক) এর প্রধান কার্যালয় ঢাকা বিভাগেই অবস্থিত। নগরায়নের মাধ্যমে ব্যাপকভাবে শহরের উন্নয়ন চলছে, নতুন নতুন বহুতল ভবন তৈরী হচ্ছে ফলে খুব অল্প সময়ের মধ্যেই শহরের পরিবর্তন হয়েছে। ফাইন্যান্স, ব্যাংকিং, শিল্পোৎপাদন, টেলিযোগাযোগ এবং সেবা খাতে বিশেষভাবে উন্নয়ন হচ্ছে। পাশাপাশি শহরের অর্থনৈতিক উন্নয়নের জন্য পর্যটন এবং হোটেল রেস্তোরাঁর উন্নয়নও সমান গুরুত্বপূর্ণ।
পরিবহন
ঢাকা বিশ্বের মধ্যে রিকশার রাজধানী নামে পরিচিত।  প্রতিদিন গড়ে এখানে প্রায় ৪,০০,০০০ রিকশা চলাচল করে। রিকশা এবং ইঞ্জিন চালিত অটো রিকশা ঢাকার অন্যতম প্রধান বাহন, আর এই শহরে যে প্রায় ৪০০০০০০ এর বেশি রিকশা চলাচল করে, তা অন্য সকল দেশের মধ্যে সর্বোচ্চ যদিও সরকারি হিসাব মতে ঢাকা শহরের জন্য মোট ৮৫,০০০ রিকশার নিবন্ধন দেয়া হয়েছে। রিকশা ঢাকা শহরের রাস্তার যানজটের অন্যতম কারণ এবং কিছু বড় বড় রাস্তায় রিকশা চলাচল বন্ধ করে দেওয়া হয়েছে।
সরকারি সংস্থা বাংলাদেশ সড়ক পরিবহন কর্পোরেশন পরিচালিত বাস ঢাকা শহরের পরিবহনের আরেকটি জনপ্রিয় উপায়। এছাড়া রয়েছে বহু বেসরকারি বাস সার্ভিস। ২০০২ খ্রিষ্টাব্দের পর থেকে ঢাকা শহরে পেট্রোল ও ডিজেলচালিত কিছু যানবাহন (বেবি ট্যাক্সি, টেম্পো ইত্যাদি) বন্ধ করে দেওয়া হয় ও পরিবর্তে প্রাকৃতিক গ্যাস (Compressed Natural Gas - CNG) বা সিএনজিচালিত সবুজ অটোরিক্সা চালু হয়। এর ফলে পরিবেশ দূষণ অনেক কমে এসেছে।
ঢাকার রেলওয়ে স্টেশনগুলোর মধ্যে রয়েছে কমলাপুর রেলওয়ে স্টেশন, বিমানবন্দর রেলওয়ে স্টেশনে, বনানী রেলওয়ে স্টেশনে, তেজগাঁও রেলওয়ে স্টেশন, ক্যান্টনমেন্ট রেলওয়ে স্টেশনে এবং গেন্ডারিয়া রেলওয়ে স্টেশন, রাষ্ট্র পরিচালিত বাংলাদেশ রেলওয়ে শহরতলি এবং জাতীয় রুটে সেবা প্রদান করে থাকে। বাংলাদেশ রেলওয়ের ঢাকা ও কলকাতার মধ্যে একটি নিয়মিত আন্তর্জাতিক ট্রেন সার্ভিস পরিচালনা করে থাকে। ঢাকা থেকে অন্যান্য শহরতলি এলাকায় রেল যোগাযোগ রয়েছে, নারায়ণগঞ্জ ও গাজীপুরে ডেমু (DEMU) ট্রেনের মাধ্যমে নিয়মিত রেলসেবা পরিচালনা করে আসছে বাংলাদেশ রেলওয়ে।
বুড়িগঙ্গা নদীর তীরে সদরঘাট নৌবন্দরের মাধ্যমে নদীর অপর পারে এবং বাংলাদেশের অন্যান্য বিভিন্ন স্থানে যাত্রী এবং মালপত্র পরিবহন করা হয়।
হযরত শাহজালাল আন্তর্জাতিক বিমানবন্দর, ঢাকা শহরের কেন্দ্রে থেকে মাত্র ১৫ কিলোমিটার উত্তরে অবস্থিত, এটি দেশের বৃহত্তম এবং ব্যস্ততম বিমানবন্দর। দেশের মোট বিমান আগমন এবং প্রস্থানের ৫২% পরিচালনা করা হয় এখানে। চট্টগ্রাম, সিলেট, রাজশাহী, কক্সবাজার, যশোর, বরিশাল, সৈয়দপুরে অভ্যন্তরীণ সেবা এবং এশিয়া, মধ্যপ্রাচ্য এবং পশ্চিম ইউরোপের প্রধান শহরগুলোতে আন্তর্জাতিক সেবাপরিচালনা করা হয়।
নাগরিক পরিষেবা
ঢাকায় নাগরিক পরিষেবা প্রদানের জন্য বিভিন্ন সেবামূলক প্রতিষ্ঠান কাজ করে থাকে। ঢাকা শহরের পানি চাহিদা পূরণের জন্য ঢাকা ওয়াসা, বিদ্যুৎ সঞ্চালন লাইন বা বিদ্যুৎ সরবরাহ করার জন্য ডেসা এবং ডেসকো, গ্যাস সরবারহ করার জন্য তিতাস গ্যাস প্রভৃতি সেবামূলক সংস্থা নিয়োজিত রয়েছে।
জনগোষ্ঠী
200px|thumb|ঢাকার [[তোপখানা রোড|তোপখানা রোডের কাছে ফেরিওয়ালারা, জুলাই ২০০১]] ঢাকা বাংলাদেশের সবচেয়ে বড় শহর যা বাঙালি সংস্কৃতির একটি ছবিও বলা চলে। ঢাকায় বসবাসকারীদের কিছু অংশের পূর্বপুরুষরা ভারতীয়। তারা অনেকেই ১৯৪৭ খ্রিষ্টাব্দে দেশ বিভাগের সময় ভারত থেকে এসেছিলেন। এদের মধ্যে কিছু বিহারী মুসলমানও ছিলেন। এদের সংখ্যা বর্তমানে কয়েক লক্ষ। এখানকার বেশিরভাগ লোক মুসলমান সম্প্রদায়ের, এদের সংখ্যা শতকরা ৯০%। কিন্তু সাথে বহু হিন্দু এরা দ্বিতীয় অবস্থানে রয়েছে শতকরা ৭%, খ্রিস্টান, বৌদ্ধ এবং শিখ ধর্মাবলম্বী সম্প্রদায়ের লোক বসবাস করেন। ক্ষুদ্রনৃগোষ্ঠীর মাঝে হরিজন, ঋষি ও বাহাই সম্প্রদায়ের লোক বসবাস করে। ঢাকায় বসবাসকারী প্রায় সবাই বাংলা ভাষায় কথা বলেন, পুরান ঢাকা'র লোকেরা উর্দুতেও কথা বলে থাকেন। বর্তমানে নতুন প্রজন্মের অনেকেই ইংরেজি ভাষা ব্যবহার করে। ঢাকা নগরী অনেকগুলো ইংলিশ মিডিয়াম স্কুল আছে যারা ইংরেজি ভাষাকে শিক্ষার মাধ্যম হিসেবে ব্যবহার করে। কিছু ক্ষুদ্রনৃগোষ্ঠীরা হিন্দি, তামিল, তেলুগু ও ভোজপুরী ভাষাও ব্যবহার করে।
পুরান ঢাকার স্থানীয় আদি অধিবাসীদের 'ঢাকাইয়া' বলা হয়। তাদের আলাদা উপভাষা এবং সংস্কৃতি রয়েছে। ঢাকা রাজধানী হওয়ায় সারা বাংলাদেশ থেকেই এখানে লোকজন উন্নত জীবনযাপনের উদ্দেশ্যে আসে।
শিক্ষা ও শিক্ষা প্রতিষ্ঠান
thumb|200px|[[ঢাকা বিশ্ববিদ্যালয়-এর কেন্দ্রস্থলের অপরাজেয় বাংলা ভাস্কর্য]] ১৯০৫ খ্রিষ্টাব্দে বঙ্গভঙ্গের সময় হতেই ঢাকা এই প্রাদেশিক রাজধানীর শিক্ষার কেন্দ্র হয়ে ওঠে। এই সময়ই ১৯২১ খ্রিষ্টাব্দে ঢাকা বিশ্ববিদ্যালয় স্থাপিত হয়। ১৯৮০'র দশক পর্যন্ত ঢাকা বিশ্ববিদ্যালয়কে কেন্দ্র করে এর আশেপাশের এলাকাকে এডুকেশন ডিস্ট্রিক্ট বলা হতো। এই এডুকেশন ডিস্ট্রিক্টের অন্যান্য শিক্ষা প্রতিষ্ঠানগুলো হচ্ছে আইডিয়াল স্কুল এন্ড কলেজ,মতিঝিল মডেল স্কুল এন্ড কলেজ, গবর্নমেন্ট ল্যাবরেটরি হাই স্কুল,সরকারি বিজ্ঞান কলেজ, ভিকারুননেসা নুন স্কুল এন্ড কলেজ, উইলস্ লিটল ফ্লাওয়ার স্কুল এন্ড কলেজ, ঢাকা কলেজ,ঢাকা সিটি কলেজ,হলিক্রস কলেজ, নটর ডেম কলেজ, তেজগাঁও কলেজ (পূর্বে নাইট কলেজ), ইউনিভার্সিটি ল্যাবরেটরী স্কুল, ইডেন মহিলা কলেজ, ইষ্ট এন্ড হাই স্কুল, অগ্রণী বালিকা বিদ্যালয়, আজিমপুর গার্লস স্কুল, বেগম বদরুন্নেসা কলেজ, ঢাকা মেডিকেল কলেজ, ঢাকা ডেন্টাল কলেজ, ঢাকা আর্ট কলেজ (চারুকলা ইন্সটিটিউট) প্রভৃতি।
thumb|left|[[ইস্টওয়েস্ট বিশ্ববিদ্যালয়, ঢাকায় অবস্থিত বেসরকারি বিশ্ববিদ্যালয় গুলোর একটি।]] ঐতিহ্যগতভাবে ঢাকা বিশ্ববিদ্যালয়ের সুনাম সৃষ্টি হয়েছিলো ব্রিটিশ শাসনামলে। তখন একে প্রাচ্যের অক্সফোর্ড বলা হতো। বুদ্ধদেব বসুর মতো ছাত্র এবং বিজ্ঞানী সত্যেন বোসের মতো শিক্ষক তখন ঢাকা বিশ্ববিদ্যালয়ের সুনামকে উচ্চ শিখরে নিয়ে গিয়েছিলেন। বিশ্ববিদ্যালয়ের কার্জন হলটি সভ্যতার স্বাক্ষর বহন করে। চারুকলা ইনস্টিটিউটের উদ্যোগে পহেলা বৈশাখে আয়োজিত হয় বর্ণিল শোভাযাত্রা। অন্যদিকে পুরান ঢাকায় ১৮৫৮ সাল থেকে জগন্নাথ বিশ্ববিদ্যালয় কেন্দ্রিক সাংস্কৃতিক কেন্দ্র হিসেবে চলে আসছে। সাভারে অবস্থিত ৬৯৭.১৩ একর জায়গাসম্পন্ন জাহাঙ্গীরনগর বিশ্ববিদ্যালয়টি প্রাকৃতিক সৌন্দর্য্যের লীলাভূমি, যেখানে দেশের সবচেয়ে উঁচু শহীদ মিনারটি অবস্থিত।
বাংলাদেশের শিক্ষাব্যবস্থায় প্রধানত তিনটি মূল ধারা রয়েছে; এগুলোর প্রথমটি হচ্ছে সরকার নির্ধারিত পাঠক্রম (যা বাংলা অথবা ইংরেজি মিডিয়ামে পড়াশোনা করা যায়), দ্বিতীয়টি হচ্ছে বেসরকারি কেজি লেভেল হতে এ লেভেল পর্যন্ত ইংরেজি মিডিয়ামের ব্রিটিশ পাঠক্রম এবং তুতীয়টি হচ্ছে মূলত আরবি, ফার্সি ও উর্দু ভাষানির্ভর মাদ্রাসা শিক্ষাব্যবস্থা। মাদ্রাসাভিত্তিক এই শিক্ষা প্রতিষ্ঠানগুলোর কোনো কোনোটি সরকার নির্ধারিত পাঠক্রম এবং কোনো কোনোটি নিজস্ব পাঠক্রম ব্যবহার করে শিক্ষা প্রদান করে। শেষোক্ত এশ্রেণীর শিক্ষা প্রতিষ্ঠানগুলোর উপর সরকারের কোনো প্রশাসনিক নিয়ন্ত্রণ নেই। এই একই চিত্র ঢাকার শিক্ষা প্রতিষ্ঠানগুলোর ক্ষেত্রে প্রায় একশভাগ প্রযোজ্য।
বলা বাহুল্য নয় যে, এই শিক্ষা প্রতিষ্ঠানগুলোর অধিকাংশই ঢাকায় অবস্থিত। আশির দশক পর্যন্ত ঢাকাসহ বাংলাদেশে পাবলিক শিক্ষা প্রতিষ্ঠানই শিক্ষাক্ষেত্রে মূল চালিকাশক্তি ছিলো। এর পর হতেই বেসরকারি খাতে কিন্ডারগার্টেন ও স্কুলের প্রসার হতে শুরু করে। ১৯৯২ খ্রিষ্টাব্দে বেসরকারি বিশ্ববিদ্যালয় আইন ও ১৯৯৮ খ্রিষ্টাব্দে তার সংশোধন বেসরকারি বিশ্ববিদ্যালয় স্থাপনে এক বাঁধভাঙ্গা জোয়ার নিয়ে আসে। এযাবত প্রায় ৫৪টি বেসরকারি বিশ্ববিদ্যালয় স্থাপনের অনুমতি দিয়েছে সরকার। লক্ষণীয় বিষয় হলো এর মধ্যে প্রায় ৪৫টিই হলো ঢাকা বিভাগে।
বাংলাদেশে বর্তমানে সর্বমোট ৭০টি বেসরকারি বিশ্ববিদ্যালয়ের মধ্যে প্রায় ৪৫টিই হলো ঢাকা বিভাগে।
ঢাকার উল্লেখযোগ্য বেসরকারি বিশ্ববিদ্যালয়সমূহ
গণমাধ্যম
সাহিত্য পত্রিকা গুলোর মধ্যে উল্লেখযোগ্য কালি ও কলম, সমুদিত (ত্রৈমাসিক সাহিত্য ডাক), সমধারা, অণুপ্রাণন, নান্দিক, কালাঞ্জলি, কথা, বাংলার কবিতাপত্র, জলধি।
অনলাইন পত্রিকার গুলোর মদ্ধে উল্লেখযোগ্য বিডিনিউজ২৪.কম, বাংলানিউজ২৪.কম ।
স্থানীয় টেরেস্ট্রিয়াল টেলিভিশন সম্প্রচার কেন্দ্র হলো বাংলাদেশ টেলিভিশন বা বিটিভি। এছাড়া স্যাটেলাইট টেলিভিশন চ্যানেলের মধ্যে উল্লেখযোগ্য হলো বিটিভি ওয়ার্ল্ড, মাই টিভি, চ্যানেল আই, এটিএন বাংলা, এনটিভি, আরটিভি, বৈশাখী টিভি, বাংলাভিশন, দিগন্ত টিভি, দেশ টিভি, একুশে টেলিভিশন, ইনডিপেনডেন্ট টেলিভিশন, একাত্তর টিভি। ঢাকার রেডিও চ্যানেল (সরকারি ও বেসরকারি), বাংলাদেশ বেতার (সরকারি রেডিও চ্যানেল), রেডিও ভূমি, রেডিও ফুর্তি, রেডিও টুডে, রেডিও আমার, এবিসি রেডিও, বাংলাদেশ বেতারের ট্রাফিক সম্প্রচার কার্যক্রম।
খেলাধুলা
ক্রিকেট এবং ফুটবল ঢাকার অন্যতম জনপ্রিয় খেলা। এই খেলাগুলো শুধুমাত্র ঢাকাতেই নয়, বরং পুরো বাংলাদেশেই এই খেলাগুলোর জনপ্রিয়তা রয়েছে। মোহামেডান এবং আবাহনী ঢাকার দুটি বিখ্যাত ক্লাব যারা ফুটবল এমন ক্রিকেটে নিয়মিত সাফল্য অর্জন করে আসছে। বাংলাদেশের ঘরোয়া ক্রিকেট জাতীয় ক্রিকেট লীগে ঢাকার দল হিসাবে ঢাকা মেট্রোপলিটন ক্রিকেট দল অংশ নিয়ে থাকে। এছাড়া ঘরোয়া টুয়েন্টি২০ প্রতিযোগিতা বাংলাদেশ প্রিমিয়ার লিগে এই শহরের দল ঢাকা প্লাটুন অংশ নিয়ে থাকে।
right|thumb|200px|ঢাকা বঙ্গবন্ধু জাতীয় স্টেডিয়ামে ক্রিকেট খেলার দৃশ্য সারা বাংলাদেশের খেলাধুলার কেন্দ্রবিন্দু হচ্ছে বঙ্গবন্ধু জাতীয় স্টেডিয়াম) (সাবেক ঢাকা স্টেডিয়াম) ও এর আশেপাশের এলাকা। বাংলাদেশের জাতীয় খেলা কাবাডি হলেও ক্রিকেট, ফুটবল, ভলিবল, হকি, হ্যান্ডবল সহ আরও অনেক খেলা ঢাকায় নিয়মিত অনুষ্ঠিত হয়ে আসছে।
এক সময় প্রতি বছর ঢাকা স্টেডিয়ামে আগা খান গোল্ড কাপ-এর মতো আন্তর্জাতিক ফুটবল টুর্নামেন্ট সারাদেশের মানুষকে উদ্দীপিত করে রাখতো। অল্প কিছু সময় প্রেসিডেন্টস গোল্ড কাপ আন্তর্জাতিক ফুটবল টুর্নামেন্ট ঢাকা স্টেডিয়ামে অনুষ্ঠিত হয়েছিলো। এছাড়াও ঢাকা স্টেডিয়ামে উল্লেখযোগ্য আন্তর্জাতিক টুর্নামেন্ট হয়েছিলো এশিয়া কাপ, অনূর্ধ্ব ২১ ফুটবল টুর্নামেন্ট।
বর্তমানে ক্রিকেটের জনপ্রিয়তায় অন্যান্য খেলাধুলা ম্রীয়মান হয়ে গেছে বলা যায়। স্বাধীনতা পূর্বের ন্যায় বঙ্গবন্ধু জাতীয় স্টেডিয়াম পুনরায় আন্তর্জাতিক টেস্ট ক্রিকেট ভেন্যু হিসেবে স্বীকৃতি পেয়েছে। এছাড়াও শের-ই-বাংলা ক্রিকেট স্টেডিয়ামও আন্তর্জাতিক ক্রিকেট ভেন্যু হিসেবে স্বীকৃতি পেয়েছে। এই স্টেডিয়ামগুলোতে এখন নিয়মিতভাবে অভ্যন্তরীণ ও আন্তর্জাতিক ক্রিকেট খেলাসমূহ অনুষ্ঠিত হচ্ছে।
বাংলাদেশের খেলাধুলার সরকারি নিয়ন্ত্রক সংস্থা হচ্ছে জাতীয় ক্রীড়া কাউন্সিল। এর সদর দপ্তর ঢাকায় অবস্থিত। এছাড়াও প্রায় ৩০টি ক্রীড়া ফেডারেশন ঢাকার সদরদপ্তর হতেই জেলা ক্রীড়া সমিতিগুলোর মাধ্যমে সারা দেশের খেলাধুলার কার্যক্রম দেখাশোনা ও পরিচালনা করে। এই ক্রীড়া ফেডারেশনগুলোর শীর্ষে রয়েছে বাংলাদেশ অলিম্পিক এসোসিয়েশন যার সদরদপ্তরও ঢাকায় অবস্থিত। উল্লেখযোগ্য ক্রীড়া ফেডারেশনগুলো হলো: বাংলাদেশ কাবাডি ফেডারেশন, বাংলাদেশ ক্রিকেট বোর্ড, বাংলাদেশ ফুটবল ফেডারেশন, বাংলাদেশ হকি ফেডারেশন, বাংলাদেশ বাস্কেটবল ফেডারেশন, বাংলাদেশ শ্যুটিং ফেডারেশন, বাংলাদেশ ব্যাডমিন্টন ফেডারেশন, বাংলাদেশ হ্যান্ডবল ফেডারেশন, বাংলাদেশ টেবিল টেনিস ফেডারেশন, বাংলাদেশ টেনিস ফেডারেশন, বাংলাদেশ সুইমিং ফেডারেশন, বাংলাদেশ বক্সিং ফেডারেশন, বাংলাদেশ আর্চারী ফেডারেশন, বাংলাদেশ এ্যামেচার এথলেটিক ফেডারেশন, বাংলাদেশ খো খো ফেডারেশন, বাংলাদেশ তাইকুন্ডু ফেডারেশন।
ঢাকার উল্লেখযোগ্য খেলাধুলার কেন্দ্রগুলো হচ্ছে বঙ্গবন্ধু জাতীয় স্টেডিয়াম এলাকা সংলগ্ন আউটার স্টেডিয়াম, ন্যাশনাল সুইমিংপুল, মাওলানা ভাসানী হকি স্টেডিয়াম, মোহাম্মদ আলী বক্সিং স্টেডিয়াম, উডেনফ্লোর জিমনেশিয়াম, ঢাকা জেলা ক্রীড়া সমিতি; মিরপুর জাতীয় ষ্টেডিয়াম ও তা সংলগ্ন সুইমিংপুল কমপ্লেক্স; মিরপুর জাতীয় ইনডোর স্টেডিয়াম; বনানীর আর্মি স্টেডিয়াম ও নৌবাহিনীর সুইমিং কমপ্লেক্স। এছাড়াও ধানমন্ডির আবাহনী ক্লাব মাঠ, ধানমন্ডি ক্লাব মাঠ এবং কলাবাগান ক্লাব মাঠেও সারা বছর ধরে বিভিন্ন লীগ ও টুর্নামেন্টের খেলা চলে।
দর্শনীয় স্থানসমূহ
thumb|right|200px|বোটানিক্যাল গার্ডেনের লেকের একাংশ ঐতিহাসিক স্থানসমূহ: লালবাগের কেল্লা, আহসান মঞ্জিল, ঢাকা বিশ্ববিদ্যালয়, জগন্নাথ হল, জগন্নাথ বিশ্ববিদ্যালয়, শাঁখারিবাজার, হোসেনি দালান, ছোট কাটারা, বড় কাটরা, কার্জন হল, ঢাকা মেডিকেল কলেজ হাসপাতাল ভবন (পুরাতন ঢাকা বিশ্ববিদ্যালয় কলা ভবন), ঢাকেশ্বরী মন্দির, তারা মসজিদ, মীর জুমলা গেট, পরিবিবির মাজার
পার্ক, বিনোদন ও প্রাকৃতিক স্থানঃ রমনা পার্ক, বাহাদুর শাহ্‌ পার্ক- জগন্নাথ বিশ্ববিদ্যালয়, সোহরাওয়ার্দী উদ্যান, বোটানিক্যাল গার্ডেন, ঢাকা শিশু পার্ক, বুড়িগঙ্গা নদী, ঢাকা চিড়িয়াখানা, বাংলাদেশ জাতীয় জাদুঘর, মুক্তিযুদ্ধ জাদুঘর, বলধা গার্ডেন
স্মৃতিসৌধ ও স্মারকঃ কেন্দ্রীয় শহীদ মিনার, শহীদ বুদ্ধিজীবী স্মৃতিসৌধ, (রায়ের বাজার), অপরাজেয় বাংলা-ঢাকা বিশ্ববিদ্যালয়, একাত্তরের গণহত্যা ও মুক্তিযুদ্ধের প্রস্তুতি (ভাস্কর্য) আসাদ গেইট
আধুনিক স্থাপত্যঃ জাতীয় সংসদ ভবন, বাংলাদেশ ব্যাংক ভবন, বঙ্গবন্ধু শেখ মুজিবুর রহমান নভোথিয়েটার, বসুন্ধরা সিটি, যমুনা ফিউচার পার্ক, যাত্রাবাড়ি ফ্লাইওভার, হজরত শাহ্জালাল আন্তর্জাতিক বিমানবন্দর।
হ্রদঃ ধানমন্ডি লেক, গুলশান লেক, বনানী লেক, দিয়াবাড়ি হ্রদ,
ঝিল হাতিরঝিল
মিনকভস্কি স্থান
মিনকভস্কি স্থান (Minkowski space) পদার্থবিজ্ঞানের একটি ধারণা, আইনস্টাইনের আপেক্ষিকতার বিশেষ তত্ত্ব যার মাধ্যমে ব্যাখ্যা করা হয়। জার্মান গণিতবিদ হেরমান মিনকভস্কির নামানুসারে এর নাম রাখা হয়েছে। নাম স্থান হলেও এতে স্থানের তিনটি মাত্রা এবং কালের একটি মাত্রাকে একত্রিত করা হয়। অর্থাৎ মিনকভস্কি স্থান একটি চতুর্মাত্রিক বিশ্বব্যবস্থা। গণিতের ভাষায়, এটি হচ্ছে স্থানকালকে ব্যাখ্যা করার একটি চতুর্মাত্রিক বহুধা (ম্যানিফোল্ড)।
তাত্ত্বিক পদার্থবিজ্ঞানে মিনকভস্কি স্থানের সাথে ইউক্লিডীয় স্থানের পার্থ্যক্য করা জরুরী। ইউক্লিডীয় স্থানের সবগুলো মাত্রাই স্থানসদৃশ, যেখানে মিনকভস্কি স্থানে একটি কালসদৃশ মাত্রা রয়েছে। তাই প্রতিসাম্য শ্রেণী অনুযায়ী যদি এই দুটি ম্যানিফোল্ডকে ভাগ করা হয় তবে ইউক্লিডীয় স্থান ইউক্লিডীয় শ্রেণীর অন্তর্ভুক্ত হবে, কিন্তু মিনকভস্কি স্থান পড়বে পোয়াঁকারে শ্রেণীর মধ্যে।
স্থানীয় সমতল স্থানকাল
মিনকভস্কি স্থানের ধারণা কেবল সমতল স্থানকালের ক্ষেত্রে প্রয়োগ করা যায়। অর্থাৎ সসীম দূরত্বে কেবল নিউটনীয় সীমার মধ্যে থাকলেই এর প্রয়োগ সম্ভব, উপরন্তু মহাকর্ষের প্রভাবও এখানে নগণ্য মনে করতে হয়। কারণ মহাকর্ষের প্রভাবে স্থানকাল বেঁকে যায়, আর বক্র স্থানকালে মিনকভস্কি স্থান অচল হয়ে পড়ে। তখন আমাদেরকে বিশেষ আপেক্ষিকতা ছেড়ে সাধারণ আপেক্ষিকতার আশ্রয় নিতে হয়। সাধারণ আপেক্ষিকতায় সামগ্রিকভাবে স্থানকে ব্যাখ্যা করা হয়, এটি যেকোন ধরনের স্থানকালের জন্য প্রযোজ্য, তা বক্রই হোক আর সমতলই হোক।
তথাপি কোন বিন্দুর নিকটে ক্ষুদ্রাতিক্ষুদ্র একটি পরিমণ্ডলে (মহাকর্ষীয় ব্যতিক্রমী বিন্দু অগ্রাহ্য করে) মিনকভস্কি স্থানের ধারণা প্রয়োগ করা খুব কার্যকরী। আরও বিমূর্তভাবে বলা যায়, মহাকর্ষের উপস্থিতিতে স্থানকালকে একটি চতুর্মাত্রিক ম্যানিফোল্ড হিসেবে বর্ণনা করা হয়, এই চতুর্মাত্রিক ম্যানিফোল্ডের যেকোন বিন্দুতে অবস্থিত স্পর্শকীয় স্থানই হচ্ছে চতুর্মাত্রিক মিনকভস্কি স্থান। এজন্য সাধারণ আপেক্ষিকতা বর্ণনা করতেও মিনকভস্কি স্থানের প্রয়োজন পড়ে।
মহাকর্ষের প্রভাব খুব কম হলে, কেবল স্থানীয় নয় বরং বৈশ্বিকভাবেও স্থানকালকে সমতল তথা মিনকভস্কি মনে হয়। এজন্য মিনকভস্কি স্থানকে অনেক সময় সমতল স্থানকাল বলা হয়।
কৌশিক ব্যানার্জী
কৌশিক ব্যানার্জী (Kaushik Banerjee) ভারতীয় বাংলা চলচ্চিত্রের একজন অভিনেতা।
শিয়ালদহ–জম্মু তাওয়াই হামসফর এক্সপ্রেস
শিয়ালদহ–জম্মু তাওয়াই হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা পশ্চিমবঙ্গের রাজধানী কলকাতাতে অবস্থিত শিয়ালদহ রেলওয়ে স্টেশন এবং জম্মু ও কাশ্মীর-এর জম্মু তাওয়াই রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৩১৭/২২৩১৮ ট্রেন নম্বরাঙ্কিত হয়ে পরিচালিত হচ্ছে। ট্রেনটি পশ্চিমবঙ্গ, ঝাড়খণ্ড, বিহার, উত্তরপ্রদেশ, হরিয়ানা, পাঞ্জাব ও জম্মু-কাশ্মীরের মধ্যে চলাচল করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
২২৩১৭ নং শিয়ালদহ–জম্মু তাওয়াই হামসফর এক্সপ্রেস সোমবার শিয়ালদহ স্টেশন থেকে ১৩:১০ নাগাদ যাত্রা শুরু করে মঙ্গলবার ২৩:৩০ নাগাদ জম্মু তাওয়াই পৌছায় এবং ২২৩১৮ নং ট্রেনটি বুধবার সকাল ৭:২৫ নাগাদ জম্মু তাওয়াই থেকে যাত্রা শুরু করে বৃহস্পতিবার ১৮:০৫ নাগাদ ঐ দূরত্ব অতিক্রম করে।
লোকো লিংক
এই ট্রেনটি হাওড়া ইলেকট্রিক লোকো শেড ডব্লিউএপি-৭ লোকোমোটিভ দ্বারা শিয়ালদহ থেকে জম্মু তাওয়াই পর্যন্ত ও বিপরীত পথে যাতায়াত করে।
দিগন্তের রহস্যসমূহ
দিগন্তের রহস্যসমূহ (Le Chef-d'Oeuvre ou Les mystères de l'horizon) বেলজিয় চিত্রকর রেনে ম্যাগ্রিট কর্তৃক ১৯৫৫ সালে অঙ্কিত পরাবাস্তব তৈলচিত্র। চিত্রটি নীল রঙের পটভূমিতে অঙ্কিত।
বর্ণনা
চিত্রকর্মে বোলার টুপি পরিহিত আপাতদৃষ্টিতে তিনজন অভিন্ন পুরুষকে চিত্রিত করা হয়েছে। তারা গোধূলি সময়ে একটি বহিরাঙ্গনে দাঁড়ানো। যদিও তারা একই স্থানে অবস্থান করছে, তবুও প্রত্যেকের অস্তিত্ব পৃথক বাস্তবতায় নিহিত রয়েছে বলে মনে হয়। প্রত্যেকেই আলাদা দিকের মুখোমুখি। প্রতি পুরুষের মাথার উপর মোম অঙ্কিত একটি করে বক্র চাঁদ আছে।
বিশেষত্ব
চিত্রটির স্রষ্ঠা রেনে ম্যাগ্রিট বোলার টুপির ভক্ত ছিলেন, তাকে প্রায়ই বিভিন্ন স্থিরচিত্রে বোলার টুপি পরিহিত অবস্থায় দেখা যেতো। ১৯২৬ সালে তার অঙ্কিত মিউজিংস অব আ সলিটারি ওয়াকার চিত্রের পর হতে পরবর্তী চিত্রকর্মে নিয়মিত বোলিং টুপির উপস্থিতি লক্ষ্য করা যায়। বোলিং টুপি অপরিজ্ঞাত বা অভিন্ন ব্যক্তিত্বের প্রতীক হিসাবে উপস্থাপিত হয়। ম্যাগ্রিট ১৯৬৪ সালে একই বিষয়ে দ্য মাস্টারপিস অব দ্য হরাইজন (Le Chef-d'Oeuvre ou les Mystères de l'Horizon) নামে আরেকটি 'গোচে' চিত্র এঁকেছিলেন।
১নং প্যারা-কমান্ডো ব্যাটালিয়ন
১নং প্যারা-কমান্ডো ব্যাটালিয়ন (আরো পরিচিত চিতা নামে) হচ্ছে বাংলাদেশ সেনাবাহিনীর সর্বোৎকৃষ্ট একটি কমান্ডো দল। স্পেশাল এয়ার সার্ভিস থেকে উৎসাহিত হয়ে ১৯৭৬ সালে এটি প্রতিষ্ঠা করা হয়। এর সদর দপ্তর সিলেটে। এটির কমান্ডিং অফিসার ছিলেন লেফটেন্যান্ট কর্ণেল মো:জহুরুল আলম(ব্রিগেডিয়ার জেনারেল হিসেবে ২০১০ এ অবসরপ্রাপ্ত হন)। এই দলের কিছু স্বনামধন্য অফিসার হলেন: মৃত লেফটেন্যান্ট জেনারেল জিয়াউর রহমান, মৃত ব্রিগেডিয়ার খালেদ মোশারফ,মৃত কর্ণেল এ.টি.এম হায়দার, মৃত কর্ণেল আবু তাহের, লেফটেন্যান্ট কর্ণেল শহীদ আব্দুস সালাম, লেফটেন্যান্ট কর্ণেল মো:মোস্তাফিজুর রহমান, কর্ণেল সাইফুল ইসলাম, মৃত মেজর এম.আনোয়ার হোসেন  সহ প্রমুখ।
দায়িত্ব
কমান্ডোরা প্রশিক্ষিত থাকে দেশে এবং বাহিরে যেকোনো ধরনের মিশনে অংশগ্রহণ করতে। তাদের কাজ হল (কিন্তু এগুলোতেই কেবল সীমাবদ্ধ নয়):
হলি আর্টিসান বেকারী জিম্মি সংকট
১ জুলাই ২০১৬, স্থানীয় সময় রাত ০৯:২০ মিনিটে, নয়জন হামলাকারী ঢাকার গুলশান এলাকায় অবস্থিত হলি আর্টিসান বেকারিতে  গুলিবর্ষণ করে।  হামলাকারীরা বোমা নিক্ষেপ ও কয়েক ডজন মানুষকে জিম্মি করে এবং পুলিশের সঙ্গে তাদের বোমাবর্ষণের ফলে অন্তত চার পুলিশ কর্মকর্তা নিহত হয়। সরকার প্রধানের নির্দেশে বাংলাদেশ সেনাবাহিনীর ১নং প্যারা-কমান্ডো ব্যাটালিয়ন 'অপারেশন থান্ডারবোল্ট' পরিচালনা করে। ৬ জুলাই শুক্রবার রাত থেকে সেনাবাহিনী ঘটনাস্থলে অবস্থানরত আইন-শৃঙ্খলা বাহিনী ও গোয়েন্দা বাহিনীর সদস্যদের কাছ থেকে বিস্তারিত তথ্য সংগ্রহ করে। সেনাবাহিনীর ১নং প্যারা-কমান্ডো ব্যাটালিয়নের নেতৃত্বে নৌবাহিনী, বিমান বাহিনী, বিজিবি, পুলিশ, র‌্যাবসহ যৌথভাবে অপারেশন থান্ডারবোল্ট পরিচালনা করা হয়। সেনাবাহিনীর ১নং প্যারা-কমান্ডোর নেতৃত্বে ঘটনা শুরুর পরদিন, শনিবার, সকাল ৭টা ৪০ মিনিটে অপারেশন শুরু করে ১২-১৩ মিনিটে ঘটনাস্থলের নিয়ন্ত্রণ নেয়া হয়। পরবর্তীতে সকাল সাড়ে ৮টার দিকে অভিযানের সমাপ্তি ঘোষণা করা হয়। ঘটনাস্থল থেকে প্রাথমিকভাবে সন্ত্রাসীদের ব্যবহৃত ৪টি পিস্তল, একটি ফোল্ডেডবাট একে-২২, ৪টি অবিস্ফোরিত আইআইডি, একটি ওয়াকিটকি সেট ও ধারালো দেশীয় অস্ত্র উদ্ধার করা হয়।
হতাহত
বিশ জন বিদেশী নাগরিক, ছয় জন বন্দুকধারী এবং দুই জন পুলিশ কর্মকর্তা ঘটনার রাতেই নিহত হন। বিদেশীদের ধারালো অস্ত্র দিয়ে হত্যা করা হয়। যেখানে আরও পঞ্চাশ জন, যাদের বেশিরভাগ পুলিশ সদস্য, আহত হন। নিহতদের মধ্যে দুই জন পুলিশ কর্মকর্তা ছিলেন, যাদের একজন ঢাকা মেট্রোপলিটন পুলিশ গোয়েন্দা বিভাগের সহকারী কমিশনার, এবং অন্যজন বনানী থানার ভারপ্রাপ্ত কর্মকর্তা। নিহতদের মধ্যে জাপানি ও ইতালীয় নাগরিক ছিল। ১৯ বছর বয়সী এক ভারতীয় নাগরিকও নিহত হয়। বাংলাদেশ সেনাবাহিনী প্রাথমিকভাবে ঘোষণা করে যে নিহতদের সকলে বিদেশী ছিল, এবং তারা অপরাধীরা যাদের "ধারালো অস্ত্র দ্বারা নির্মমভাবে হত্যা করেছিল"। এদের মধ্যে যারা কুরআন থেকে একটি আয়াত বলতে পেরেছিল শুধুমাত্র সেসকল অ-মুসলিমরা রক্ষা পেয়েছিল।
নিহতদের মধ্যে সাত জন জাপানি নাগরিক ছিল – পাঁচ জন পুরুষ এবং দুই জন নারী – যাদের জাপান ইন্টারন্যাশনাল কোঅপারেশন এজেন্সির সাথে যুক্ত করা হয়েছে। পরবর্তীতে অপারেশন থান্ডারবোল্টের সময় ছয় সন্ত্রাসী নিহত হয় এবং সন্দেহভাজন একজন সন্ত্রাসীকে আটক করা হয়। এছাড়া এই অভিযানে জিম্মিদশা থেকে তিন বিদেশিসহ ১৩ জনকে মুক্ত করা হয়।
৬৭নং ওয়ার্ড, ঢাকা দক্ষিণ সিটি কর্পোরেশন
ইতিহাস
২০১৭ সালের পূর্বে এটি সারুলিয়া ইউনিয়নের ২,৩,৪ নং ওয়ার্ড ছিল। ২০১৭ সালে ঢাকা দক্ষিণ সিটি কর্পোরেশনের সীমানা বর্ধিত করলে এটি ৬৭ নং ওয়ার্ড হিসেবে আত্মপ্রকাশ করে।
জুনিয়াদহ ইউনিয়ন
জুনিয়াদহ ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত ভেড়ামারা উপজেলার অন্তর্গত একটি ইউনিয়ন। এটি ৭৮.৯৪ কিমি২ (৩০.৪৮ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,৫৪০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৯টি।
রাজাবাবু - দ্য পাওয়ার
রাজাবাবু - দ্য পাওয়ার হচ্ছে একটি বাংলাদেশী বাংলা ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও ভাওয়াল পিকচারসের ব্যানারে প্রযোজনা করেছেন মোজাম্মেল হক সরকার মনির। এতে মূখ্য ভূমিকায় অভিনয় করেন বাংলাদেশী সুপারস্টার শাকিব খান, অপু বিশ্বাস ও ইয়ামিন হক ববি। চলচ্চিত্রটি ২০১৫ সালের ২৩ সেপ্টেম্বর একযোগে ১৫২টি প্রেক্ষাগৃহে মুক্তি পায়, যা সেই সময় যেকোনো বাংলাদেশী চলচ্চিত্রের জন্য রেকর্ড সংখ্যক ছিল।
এর আগে রাজাবাবু দ্যা পাওয়ার নামে চলচ্চিত্রটি সেন্সর বোর্ডে জমা দেয়া হয়। সেন্সর বোর্ড দ্যা পাওয়ার কর্তন করে ছাড়পত্র দিলেও পরবর্তীতে পূর্বের নামেই চলচ্চিত্রটি মুক্তি দেয়া হয়।
গ্যারি বেকার
গ্যারি স্ট্যানলি বেকার (জন্ম: ২ ডিসেম্বর ১৯৩০ - মৃত্যু: ৩ মে ২০১৪) একজন মার্কিন অর্থনীতিবিদ। তিনি ১৯৯২ খ্রিষ্টাব্দে অর্থনীতিতে নোবেল পুরস্কার লাভ করেন। অপরাধ, ক্রীড়া ইত্যাদি নানা বিষয়ের অর্থনৈতিক বিশ্লেষণের জন্য তিনি খ্যাতি লাভ করেন৤
নোবেল পুরস্কার
১৯৯২ খ্রিষ্টাব্দে অর্থনীতিতে নোবেল পুরস্কার প্রদানের কারণ হিসেবে রয়্যাল সুইডিশ একাডেমী উল্লেখ করে যে, তিনি ব্যষ্টিক অর্থনৈতিক বিশ্লেষণকে প্রাত্যাহিক নানা কাজ ও ঘটনা অনুধাবনে ব্যাপক ও নিবিড়ভাবে প্রয়োগ করেছিলেন৤
মৃত্যু
২০১৪ খ্রিষ্টাব্দের ৩ মে তারিখে তার মৃত্যু হয়৤ মৃত্যুকালে তার বয়স হয়েছিল ৮৩ বছর৤ তিনি দীর্কাল যাবৎ রোগশোকে ভুগছিলেন৤
রক মার্টিন
পাথুরে মার্টিন (রক মার্টিন), দ্বিপদ নাম Ptyonoprogne fuligula হচ্ছে সোয়ালো পরিবারের ছোট প্যাসারিন পাখি। এরা মধ্য ও দক্ষিণ আফ্রিকার দেশগুলোতে বাস করে। এরা প্রধানত পার্বত্য এলাকায় বাস করে কিন্তু নিচু এলাকাতেও দেখা যায়। এরা সর্বদা জল থেকে দূরে থাকে।
শ্রেণীবিন্যাস
১৮৪২ সালে জার্মান অভিযাত্রী এবং প্রাণিবিজ্ঞানী মার্টিন লিচটেনস্টেইন রক মার্টিনের নামকরণ করেন হাইরান্ডো ফুলিগুলা। ১৮৫০ সালে জার্মান পক্ষীবিদ হেইনরিখ গুস্তাভ রেইখেনবেখ এদের বর্তমান গণে স্থানান্তরিত করেন। এদের নিকটাত্মীয় এই গণের অন্য তিন সদস্য, পেল ক্রেগ মার্টিন, P. obsoleta, ডাস্কি ক্রেগ মার্টিন, P. concolor এবং ইউরেশিয় ক্রেগ মার্টিন, P. rupestris. গণ নামটি এসেছে গ্রীক ptuon (φτυον), "একটি পাখা", এবং  Procne (Πρόκνη), (পুরাকাহিনীরর বালিকা যে সোয়ালো পাখিতে রুপান্তরিত হয়) থেকে।  প্রজাতি নাম এসেছে লাতিন ভাষা থেকে।
বাসস্থান
রক মার্টিন আফ্রিকার উত্তর থেকে নাইজেরিয়া, চাদ থেকে ইথিওপিয়ায় উপযোগী পরিবেশ পেলেই এরা বসতি নির্মাণ করে। জনচলাচল নেই এমন পরিবেশে এদের সংখ্যা অনেক বেশি। গ্যাবনে এদেরকে কালেভদ্রে দেখা যায়। কংগোতে এদের অবস্থান সম্পর্কে কোন তথ্য নেই। এরা পাহাড় পর্বত প্রধান অঞ্চলে বাস করে। সমুদ্র পৃষ্ঠ থেকে ৩৭০০ মিটার উঁচু পর্যন্ত পর্বত গুহা, চুড়ায় এরা বাসা বাঁধে। কিন্তু নিম্নভূমিতে পাথর অথবা দালান থাকলে এবং পানির অবস্থান থেকে দূরে হলে সেখানেও এরা বাসা বাধে।
চিলেকোঠার সেপাই
চিলেকোঠার সেপাই বাংলাদেশী কথাসাহিত্যিক আখতারুজ্জামান ইলিয়াস রচিত প্রথম উপন্যাস। ঊনসত্তরের গণঅভ্যুত্থানের প্রেক্ষাপটে রচিত এটি একটি মহাকাব্যিক উপন্যাস। স্বাধীনতার লক্ষ্যে গড়ে ওঠা বৃহত্তর আন্দোলনের জোয়ারে চিলেকোঠায় বাসকরা একজন সাধারণ মানুষের যোগ দিতে সক্ষম হওয়ার গল্প চিলেকোঠার সেপাই। এই উপন্যাসের জন্য তিনি ১৯৮৭ সালে আলাওল সাহিত্য পুরস্কার লাভ করেন।
প্রকাশনা
১৯৭৫ সালে দৈনিক সংবাদের সাহিত্যপাতায় চিলেকোঠার সেপাই ধারাবাহিকভাবে ছাপা হতে শুরু করে। যদিও তৎকালীন সরকার পরিবর্তনের কারণে অসমাপ্ত অবস্থায় উপন্যাসটির প্রকাশ বন্ধ করে দেয়। পরে ১৯৮১ সাল থেকে ১৯৮৩ সাল পর্যন্ত উপন্যাসটি সাপ্তাহিক রোববার পত্রিকায় ধারাবাহিকভাবে প্রকাশিত হয়। ১৯৮৬ সালের অক্টোবরে ঢাকার দি ইউনিভার্সিটি প্রেস লিমিটেড থেকে এটি প্রকাশিত হয়। বইটির উৎসর্গ করা ছিল ইলিয়াসের পিতা বি. এম. ইলিয়াসকে। ১৯৯৩ সালের আগস্টে বইটির দ্বিতীয় সংস্করণ প্রকাশিত হয়। সেবছরই জুন মাসে কলকাতার প্রতিভাস প্রকাশনী থেকে বইটির কলকাতা সংস্করণ বের করা হয়। ১৯৯৯ সালের মার্চ মাসে মাওলা ব্রাদার্স থেকে প্রকাশিত আখতারুজ্জামান ইলিয়াস রচনাসমগ্র-২ গ্রন্থেও উপন্যাসটি সংকলিত হয়।
প্রেক্ষাপট
১৯৬৯ সালের গণঅভ্যুত্থানের সময়ের প্রেক্ষাপটে রচিত উপন্যাস। ১৯৭১ সালের বাংলাদেশের স্বাধীনতা যুদ্ধের দুই বছর আগে বিপুল গণ-অসন্তোষের সৃষ্টি হয়েছিল। আখতারুজ্জামনের কাছে তা আগের যেকোনো আন্দোলনের চেয়ে বেশি গুরুত্বপূর্ণ ছিল। উপন্যাসের অন্যতম বৈশিষ্ট্য এর মনোবিশ্লেষণ। ঊনসত্তর সালের প্রবল গণঅভ্যুত্থানের যারা প্রধান শক্তি ছিল, সেই শ্রমজীবী জনসাধারণ কীভাবে আন্দোলন-পরবর্তী সময়টিতে প্রতারিত এবং বঞ্চিত হলো, বামপন্থীদের দোদুল্যমানতা আর ভাঙনের ফলে, জাতীয় মুক্তির আকাঙ্ক্ষাকে যথাযথভাবে ধারণ করতে না পারার ফলে অজস্র রক্তপাতের পরও রাজনীতির ময়দান থেকে তাদের পশ্চাদপসরণ ঘটলো, আওয়ামী লীগ প্রধান শক্তি হয়ে উঠলো, উপন্যাসটির উপজীব্য সেই ঐতিহাসিক সময়টুকুই। ১৯৮৬ খ্রিষ্টাব্দে গ্রন্থাকারে প্রকাশিত হয়। এর অভিনব কাঠামো এবং নতুন ভাষাভঙ্গি পরবর্তী প্রজন্মের নতুন লেখকদের বিশেষভাবে অনুপ্রাণিত ও প্রভাবান্বিত করে যার উল্লেখযোগ্য উদাহরণ শহিদুল জহির।
কাহিনীসংক্ষেপ
আপাতদৃষ্টিতে ওসমান এই উপন্যাসের প্রধান চরিত্র ওসমান গণি ওরফে রঞ্জু, যে একজন ছোটখাট সরকারি চাকুরে। অন্যদিক থেকে চিন্তা করলে এর প্রধান চরিত্র বলা যায় হাডডি খিজির, যে কিনা ওসমানের বাড়িওয়ালার ভাগনের গ্যারেজ দেখাশোনা করে। এই দুটি সম্পূর্ণ ভিন্ন মাত্রা ও স্তরের চরিত্রই উপন্যাসটিকে টেনে নিয়ে গেছে ঊনসত্তরের উত্তাল সময়ের ভেতর দিয়ে। আরেকটি গুরুত্ববহ চরিত্র আনোয়ার, যে মূলতঃ একজন বামপন্থী কর্মী। ঊনসত্তরের এই টালমাটাল বিক্ষুব্ধ সময়েই সে ঘটনাক্রমে যায় তার গ্রামের বাড়িতে, যেখানে যে চাক্ষুষ করে জনৈক গ্রাম্য জোতদার খয়বার গাজীর শোষণ ও অত্যাচার এবং সেটিকে কেন্দ্র করে সৃষ্ট তীব্র জনরোষ। উপন্যাসের কাহিনীকে পূর্ণতা দিতেই উঠে আসে দরিদ্র যুবক চেংটু কিংবা করমালি, যারা খয়বার গাজীর বিরুদ্ধে মাথা তুলে দাঁড়াবার ধৃষ্টতা দেখায়। অন্যদিকে স্বাভাবিক নিয়মেই গতি পায় ওসমানের অবদমিত কামনা, রেস্তোরাঁর আড্ডায় চায়ের কাপে তুমুল ঝড়, হাডডি খিজির ও তার পারিপার্শ্বিক নিম্নবিত্ত চরিত্রগুলোর চিরাচরিত জীবনযাপন; আর এই সবকিছুই ছাপিয়ে উপন্যাসটি হয়ে ওঠে ওই বিক্ষুব্ধ কালের এক মহাকাব্যিক আখ্যান।
সামারস্ল্যাম (২০১৫)
সামারস্ল্যাম ২০১৫ ছিল ডাব্লিউডাব্লিউই   কর্তৃক আয়োজিত পেশাদার কুস্তির প্রতি দর্শনে পরিশোধ মূলক (PPV) অনুষ্ঠান। ২০১৫ সালের ২৩ আগস্ট  নিউ ইয়র্কের ব্রুকলিনের ব্রকলিন সেন্টারে অনুষ্ঠিত সামারস্ল্যামের ঘটনাপঞ্জির কালানুক্রমিক অনুসারে এটা ২৮তম সামারস্ল্যামের আয়োজন। ১৯৮৮, ১৯৮৯, ১৯৯১, ১৯৯৭, ১৯৯৮, ২০০২, এবং ২০০৭ সালের পর এটি অষ্টম সামারস্ল্যামের আয়োজন, যেটি নিউ ইয়র্ক মেট্রোপলিটন  এলাকায় আয়োজিত হয়েছে।  আসলে ২৮ তম সামারস্ল্যাম আইজোড সেন্টারে অনুষ্ঠিত হওয়ার কথা থাকলেও  ২০১৫ সালের এপ্রিল মাসে এটি ব্রকলেই সেন্টারে স্থান্তর করা হয়। এটি প্রথম সামারস্ল্যাম যেটি টানা চার ঘণ্টা অনুষ্ঠিত হয়েছে। আগে শুধু চার ঘণ্টা  রেসেলম্যানিয়ার জন্য বরাদ্দ ছিল।
কোন প্রাক প্রদর্শন ছাড়া টানা দশটি ম্যাচ সামারস্ল্যামে অনুষ্ঠিত হয়েছে। এই আয়োজনের প্রধান ম্যাচে ব্রক লেজনার দি আআন্ডারটেকারের মুখোমুখি হয়। ম্যাচে আন্ডারটেকার ট্যাপাউট করে  আর ঘণ্টা বাঁজে,  কিন্তু রেফারি ট্যাপাউট দেখতে পেয়ে ছিল না ফলে ম্যাচ আবারো চলতে।  তারপরে ব্রক লেজনারকে হারিয়ে দি আন্ডারটেকার বিজয়ী হয়।
ব্যাকগ্রাউন্ড
ডাব্লিউডাব্লিউই এর প্রাথমিক টেলিভিশন অনুষ্ঠান র এবং এসম্যাকডাউনে পেশাদার কুস্তিগিরদের মধ্যে অতীতের শত্রুতার প্রতিশোধ নেওয়ার জন্য সামারস্ল্যামে অংশগ্রহণ করেন। সেখানে কুস্তিগিররা নায়ক (ফেস) এবং খলনায়ক (হেল) এর চরিত্র ধারণ করেন। ২০১৪ সালে ৩০তম রেসেলম্যানিয়াতে ব্রক লেজনার দি আন্ডারটেকার কে হারিয়ে রেসেলম্যানিয়াতে না হারার আন্ডারটেকারের রেকর্ড ভেঙ্গে যায়. তার চার মাস পরে সামারস্ল্যামে ব্রক লেজনার জন সিনাকে হারিয়ে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ জয় লাভ করেন। কিন্তু তার পরের বছর ৩১তম রেসেল ম্যানিয়াতে ব্রক লেজনার ওয়ার্ল্ড হেভিওয়েট চ্যাম্পিয়নশিপে মুখোমুখি হলে সেথ রলিন্স তার মানি ইন দ্য ব্যাংক চুক্তি জমা দিয়ে রোমান রিংসকে হারিয়ে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ জয় লাভ করেন। লেজনার ব্যাটেলগ্রাউন্ডে পুনরায় ম্যাচের সুযোগ পান, যখন তিনি সেথ রলিন্সকে হারিয়ে জয়ের কাছে তখন আন্ডারটেকার আক্রমণ করে, ফলে তিনি চ্যাম্পিয়নশিপ হেরে যান। সেই রাতে ঘোষণা করা হয়, লেজনার সামারস্ল্যামে টেকারের মুখোমুখি হবে এলিমেশন চেম্বারে এলিমেশন চেম্বার ম্যাচে রাইব্যাক আন্তঃউপমহাদেশীয় চ্যাম্পিয়নশিপ জয় লাভ করেন। ১ই জুন রাইব্যাক তার টাইটেল রক্ষার্থে দ্য মিজের মুখোমুখি হয়, কিন্তু বিগ শো সেই ম্যাচে দ্য মিজের উপর আক্রমণ করে। তারপর রাইব্যাকের উপর বিগ শো আক্রমণ করে। মানি ইন দ্য ব্যাংকে বিগ শো রাইব্যাক হারিয়ে ফেলে, কিন্তু মিজ বিগ শোর উপর আক্রমণ করে। তাই রাইব্যাকের টাইটেল রাইব্যাকের কাছে থাকে। ২২ই জুন ঘোষণা করা হয়েছিল যে ব্যাটেলগ্রাউন্ডে ট্রিপল থ্রেট ম্যাচে রাইব্যাক বিগ শো এবং মিজের মুখোমুখি হবে। কিন্তু রাইব্যাক্ব্র ইঞ্জুরীর কারণে ম্যাচ বাতিল করা হয়। ৬ই আগস্ট wwe.com ঘোষণা করে সেই ম্যাচটি সামারস্ল্যামে হবে
মানি ইন ব্যাংকে ব্রে ওয়াট রোমান রিংসের উপর আক্রমণ করে। ফলে জয়ের কাছে থাকা সত্ত্বেও রোমান রিংস হেরে যায়। তারপরে ব্যাটেলগ্রাউন্ডে লুক হারপারের সাহায্যে রোমান রিংসকে হারায়। জুলাই ২০এর র পর্বে ডীন আমব্রোস রোমান রিংকে জিততে সাহায্য করে। ৬ আগস্ট এর এসম্যাকডাউনে রোমান রিংস ব্রে ওয়াটকে সামারস্ল্যামে ট্যাগ টিম ম্যাচের চ্যালেঞ্জ করে। আর ব্রে ওয়াট সেই চ্যালেঞ্জ গ্রহণ করে।
জুন ১৮ এর এসম্যাকডাউনের পর্বে এলিশিয়া ফক্স টিম বেলাকে পেইজ কে হারাতে সাহায্য করে এবং টুইন বেলার সাথে দল গঠন করে। ১৩ জুলাই এর র পর্বে চার্লোতে, বেকি লাইঞ্চ এবং এনএক্সটি নারী চ্যাম্পিয়ন শাসা ব্যাংক্স এর ডাব্লিউডাব্লিউই তে অভিষেক হয়।  চার্লোতে এবং বেকি পেইজের সাথে দল গঠন করে। তারা তাদের দলের নাম নির্ধারণ করে পিসিবি। আর শাসা ব্যাংক্স নাওমি এবং তামিনার সাথে দল গঠন করে। তাদের দলের নাম নির্ধারণ করে ব্যাড। ব্যাটেলগ্রাউন্ডে ট্রিপল থ্রেট ম্যাচে চার্লোতে বেরি এবং শাসা কে হারায়। ১০ই আগস্ট ঘোষণা করা হয় টিম বেলা, পিসিবি, টিম ব্যাড সামারস্ল্যামে তিন দলীয় ট্যাগ টিম ম্যাচে মুখোমুখি হবে।
ব্যাটেলগ্রাউন্ডে দ্য প্রাইম টাইমস প্লেয়ারস দ্য নিউ ডেইসকে হারিয়ে ডাব্লিউডাব্লিউই ট্যাগ টিম চ্যাম্পিয়নশিপ নিজের কাছে রাখে। জুলাই ২০এর র পর্বে লস মাতাদোরেস দ্য প্রাইম টাইম এর প্লেয়ারদের হারায়। জুলাই ৩০এর এসম্যাকডাউনের পর্বে দ্য লুসা ড্রাগনস এবং লস মাদাতেরাস মিলে দ্য নিউ ডেইস এবং আসেকেন্সিনকে হারায়। আগস্ট ৩এর র পর্বে দ্য নিউ ডেইস এবং আসেকেন্সিন মিলে দ্য লুসা ড্রাগন্স এবং লস মাদাতেরাস কে হারায়। ৬ই আগস্ট এর এসম্যাকডাউনের পর্বে দ্য প্রাইম টাইমস প্লেয়ারস মার্ক হেনরির সাথে দল গঠন করে দ্য নিউ ডেইস কে হারায়। ১০ আগস্ট এর র পর্বে দ্য নিউ ডেইস লস মাদাতেরাসকে হারায়। পরে ডাব্লিউডাব্লিউই ঘোষণা করে দ্য প্রাইম টাইমস প্লেয়ারস, দ্য নিউ ডেইস, লুসা ড্রাগন্স এবং লস মাদাতেরাস সামারস্ল্যামে চার দলীয় ট্যাগ টিম ম্যাচে মুখোমুখি হবে।
২৫ই মে এর র পর্বে নেভিলের কাছে হেরে গেলে বিশেষ অতিথি স্টেফেন আমেল এর মুখোমুখি হয়। ১৩ই জুলাই র এর পর্বে স্টারডাস্ট নেভিল কে হারায়। ১০ই আগস্ট এর র পর্বে আমেল আবারো বিশেষ অতিথি হিসেবে আসে। তখন নেভিল কিং ব্যারেটকে হারায়। তখন স্টারডাস্ট নেভিলের উপর আক্রমণ করে। তারপর স্টারডাস্ট আমেলকে অপমান করলে আমেল রিং এ উঠে স্টারডাস্টের উপর আক্রমণ করে। তারপর নেভিল আর আমেল ট্রিপল এইচের কাছে সামারস্ল্যামে তাদের ট্যাগ টিম ম্যাচ দেওয়ার জন্য অনুরোধ করে।
২০ জুলাই এর র পর্বে মার্কিন যুক্তরাষ্ট্র চ্যাম্পিয়ন জন সিনা ডব্লিউডব্লিউই ওয়ার্ল্ড হেভিওয়েট চ্যাম্পিয়ন সেথ রলিন্সকে ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ এর জন্য চ্যালেঞ্জ করে। কিন্তু রলিন্স সেই চ্যালেঞ্জ গ্রহণ করে না। ২৭ই জুলাই এর র পর্বে সিনা পুনরায় রলিন্স কে চ্যালেঞ্জ করে। কিন্তু আবারো রলিন্স চ্যালেঞ্জ বর্জন করে। কিন্তু কর্তৃপক্ষ জন সিনা কে তার টাইটেল রক্ষার্থে রলিন্সের মুখোমুখি হতে বাধ্য করে। সিনা রলিন্সকে ঐ ম্যাচে হারিয়ে ফেলেন। কিন্তু রলিন্সের হাঁটুর আঘাতে জন সিনার আঘাতে জন সিনার নাঁক ভেঙ্গে যায়। ৩ই আগস্ট র এর পর্বে রলিন্স জন সিনাকে সামারস্ল্যামে  টাইটেল ফর টাইটেল চ্যালেঞ্জ দেয়। সামারস্ল্যামে ঐ ম্যাচ যে জিতবে সে একসাথে দুটি টাইটেল জিতবে। ১১ই আগস্ট টাফ এনাফে, সিনা রলিন্সের চ্যালেঞ্জ গ্রহণ করে। ১৮ই জুলাই এত এসম্যাকডাউনের পর্বে কেভিন ওয়েন্স সিজারো কে হারায়। ২৯ই জুন মার্কিন যুক্তরাষ্ট্র চ্যাম্পিয়ন কে সিজারো পরাজিত করলে কেভিন সিজারোর উপর আক্রমণ করে। তাই জন সিনার টাইটেল জন সিনার কাছে থাকে। জুলাই ২০ এর র পর্বে, সিজারো, জন সিনা, এবং রেনডি অরটোন মিলে কেভিন, রুসেভ, শেমাস কে হারিয়ে ঐ ট্যাগ টিম ম্যাচে জয়ী হয়। ২৩ জুলাই এর এসম্যাকডাউনের পর্বে সিজারো যখন রলিন্সকে হারিয়ে ফেলার কাছাকাছি। তখন কেভিন ওয়েন্স সিজারোর উপর আক্রমণ করে। ২৭ই জুলাই এর র পর্বে কেভিন যখন রেনডি অরটন এর বিরুদ্ধে মারামারি করছিল তখন সিজারো কেভিনের উপর আক্রমণ করে ১৩ই আগস্ট এসম্যাকডাউনের পর্বে ঘোষণা করা হয়, সামারস্ল্যামে সিজারো আর ওয়েন্স মুখোমুখি হবে।
ব্যাটেলগ্রাউন্ডে রেন্ডি শেমাস কে হারায়। জুলাই ২০ এর র পর্বে, রেন্ডি অরটন, সিজারো এবং জন সিনা, মিলে কেভিন, রুসেভ, শেমাস কে হারিয়ে ঐ ট্যাগ টিম ম্যাচে জয়ী হয়। ২৭জুলাই র পর্বে রেন্ডি যখন কেভিনের বিরুদ্ধে লড়াই  করতেছিলেন তখন শেমাস রেন্ডির উপ্র আক্রমণ করে। আগস্ট ৩ এর র পর্বে অরটন, ডীন আমব্রোস এবং রোমান রিংস মিলে শেমাস, ব্রে ওয়াট, লুক হারপারকে হারায়। ১০ই আগস্ট র পর্বে  অরটন ডব্লিউডব্লিউই ওয়ার্ল্ড হেভিওয়েট চ্যাম্পিয়ন রলিন্স এর মুখোমুখি হয়। যখন জয়ের কাছে তখন শেমাস রেন্ডি আর রলিন্সের উপর হামলা করে। ফলে রেন্ডি চ্যাম্পিয়নশিপ জিততে ব্যর্থ গয়। তারপর যখন মানি ইন দু ব্যাংক চুক্তি জমা দিয়ে রলিন্সের টাইটেল নেবে তখন রেন্ডি তাকে বাঁধা দেয়। ১৭ই আগস্ট wwe.com ঘোষণা দেয় সামারস্ল্যামে রেনডি শেমাসের মুখোমুখি হয়।
১৮ই মে র, পর্বে লানার রুসেভের সাথে সম্পর্ক ভেঙ্গে যায় এবং  ডল্ফ  জিগলারের সাথে সম্পর্ক শুরু করে। তারপর রুসেভ সামার রে এর সাথে সম্পর্ক শুরু করে। ৬জুলাই এর র পর্বে রুসেভ  ডল্ফ জিগলারের উপর আক্রমণ করে, আর সেই আক্রমণে জিগলার আহত হয়। ১৭ আগস্ট এর র পর্বে জিগলার সুস্থ হয়ে ফিরে আসে এবং রুসেভের উপর আক্রমণ করে। ঐ রাতে ঘোষণা করা হয় রুসেভ আর ডল্ফ সামারস্ল্যামে মুখোমুখি হবে। ১৮ আগস্ট ঘোষণা করা হয় জন স্টুয়ার্ট হবে সামারস্ল্যামের উপস্থাপক।
ম্যাচ শেষে
জন সিনাকে পরাজিত করে সেথ রলিন্স যখন মার্কিন যুক্তরাষ্ট্র চ্যাম্পিয়নশিপ এবং ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ জয় লাভ করে, তার পরের রাতের র তে স্টিং রলিন্সকে চ্যালেঞ্জ করে। রলিন্স চ্যালেঞ্জ গ্রহণ করে।ট্রিপল এইচ নাইট আব চ্যাম্পিয়নসএ এই চ্যাম্পিয়নশিপ ম্যাচ প্রস্তুত করে।
তারপরের রাতের র পর্বে ব্রক লেজনার তার ম্যানেজার পল হেই ম্যানকে নিয়ে রিং এ আসে। এবং ভিডিওতে আন্ডারটেকার ট্যাপাউট করে আর রিং বাজক ঘণ্টা বাজায় কিন্তু রেফারি দেখতে না পাওয়াই ম্যাচ আবার শুরু হলে আন্ডারটেকার লো ব্লো দিয়ে ব্রক লেজনার কে পরাজিত করে, রিং থেকে চলে যায়। তাই ব্রক লেজনার ঐ রাতে টেকারকে চ্যালেঞ্জ করে, ওই রাতের র তে সে টেকারের সাথে লড়াই করতে চাই। কিন্তু টেকার আসেনা, সেখানে কথা বলতে আসে বো ডলারস। বো ডলারের কতগ অসন্তুষ্ট হয়ে ব্রকে বো ডলারসকে ৫বার সুপলেক্স দেয় এবং সে আহত হয়। সামারস্ল্যামে হারের পর ওয়াট পরিবার রোমান রিংস এবং আমব্রোসের সাথে পুনারায় ম্যাচের জন্য তাত পরের রাতের র তে আবেদন করে। রোমানরা জয়ের কাছে থাকলেও রহস্যময় ব্রাউন স্ট্রোম্যান তাদের উপর আক্রমণ করে আমব্রোস এবং রোমানকে পরাজিত করে। নতুন ট্যাগ টিম চ্যাম্পিয়ন সামারস্ল্যামের পরের রাতের র তে লুসা ড্রাগন্স কে পরাজিত করলে ঐ সময় ডাডলি বয়েজ ফিরে আসে এবং তাদের উপর আক্রমণ করে।
ওহো!
ইতিহাস এবং প্রোফাইল
ওহো! ২০০২ সালে ডেনীয় কোম্পানী আল্লার দ্বারা শুরু হয়েছিল। ম্যাগাজিনটিও প্রকাশ করেছে প্রতিষ্ঠানটি। এটি আংশিকভাবে একই প্রকাশক দ্বারা প্রকাশিত অনুরূপ ৭ পাইভা ম্যাগাজিনের প্রতিযোগী ছিল।
মার্চ ২০০৯ ওহো! প্রকাশনা বন্ধ করে দেয়।
নুবাও
নুবাও (বাংলাতে মহিলাদের জার্নাল ) ১৮৯৮ সালে প্রতিষ্ঠিত হয়েছিল এবং এটি ছিল চীনের প্রথম মহিলাদের ম্যাগাজিনগুলির মধ্যে একটি। প্রতিষ্ঠাতা ছিলেন চেন জিফেন।
জয় বদলানি
জয় বদলানি (Joy Badlani) ভারতীয় বাংলা চলচ্চিত্রের একজন অভিনেতা।
উইল স্মিথ
দ্বিতীয় উইলার্ড ক্যারল স্মিথ (জন্ম ২৫ সেপ্টেম্বর, ১৯৬৮) একজন মার্কিন অভিনেতা, চলচ্চিত্র প্রযোজক ও র‍্যাপার। এছাড়া তিনি তার মঞ্চ নাম দ্য ফ্রেশ প্রিন্স নামেও পরিচিত। সঙ্গীত, টেলিভিশন ও চলচ্চিত্রে কাজের জন্য স্মিথ চারটি গ্র্যামি পুরস্কার, একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, একটি ক্রিটিকস চয়েস চলচ্চিত্র পুরস্কার-সহ অসংখ্য পুরস্কার অর্জন করেছেন। ২০২১ সাল নাগাদ, তার অভিনীত চলচ্চিত্রসমূহ বিশ্বব্যাপী $৯.৩ বিলিয়নের উপর আয় করেছে, এবং স্মিথ একাধিক মার্কিন ও আন্তর্জাতিক বক্স অফিস রেকর্ড ধরে রেখেছেন।
তিনি ইন্ডিপেন্ডেন্স ডে, মেন ইন ব্ল্যাক, আলী চলচ্চিত্রের জন্য বিখ্যাত। সিনেমায় আসার আগে তিনি দি ফ্রেশ প্রিন্স অফ বেল এয়ার নামক টিভি কমেডি সিরিজে ১৯৯০ হতে ১৯৯৬ খ্রীস্টাব্দ পর্যন্ত অভিনয় করেছেন। তিনি হিপ হপ সঙ্গীত দল ডিজে জ্যাজি জেফ অ্যান্ড দ্য ফ্রেশ প্রিন্স এর সদস্য ছিলেন।
আলী চলচ্চিত্রে অভিনয়ের জন্য স্মিথ অস্কার মনোনয়ন পান। এছাড়া হিপ হপ সঙ্গীতের জন্য তিনি একাধিকবার গ্র্যামি অ্যাওয়ার্ড লাভ করেছেন।
প্রারম্ভিক জীবন
স্মিথ ১৯৬৮ সালের ২৫শে সেপ্টেম্বর পেন্সিলভেনিয়া অঙ্গরাজ্যের ফিলাডেলফিয়া শহরে জন্মগ্রহণ করেন। তার পিতা উইলার্ড ক্যারল স্মিথ সিনিয়র একজন মার্কিন বিমান বাহিনীর কর্মকর্তা ও রেফ্রিজারেশন প্রকৌশলী এবং মাতা ক্যারোলাইন (জন্মনাম ব্রাইট) ফিলাডেলফিয়া স্কুল বোর্ডের প্রশাসক। তার মাতা কার্নেগি মেলন বিশ্ববিদ্যালয় থেকে স্নাতক সম্পন্ন করেছেন।
স্মিথ পশ্চিম ফিলাডেলফিয়ার নিকটবর্তী উইনিফিল্ডে ব্যাপ্টিস্ট হিসেবে বেড়ে ওঠেন। পামেলা নামে তার এক বড় বোন এবং হ্যারি ও এলেন নামে দুই যমজ ছোট ভাই-বোন রয়েছে। স্মিথ ফিলাডেলিফিয়ার বেসরকারি ক্যাথলিক এলিমেন্টারি স্কুল আওয়ার লেডি অব লোর্ডেসে পড়াশোনা করেন, এবং এরপর ওভারব্রুক হাই স্কুলে পড়াশোনা করেন, এটিও ক্যাথলিক ছিল। তার পিতামাতা তাকে ভালো শিক্ষা দেওয়ার জন্য এই বিদ্যালয়গুলো বাছাই করেছিলেন। তার যখন ১৩ বছর বয়স তখন তার পিতামাতা আলাদা হয়ে যান, কিন্তু ২০০০ সালের পূর্ব পর্যন্ত তাদের বিবাহবিচ্ছেদ ঘটেনি।
১৯৯৮-২০০৭: শ্রেষ্ঠাংশে অভিনেতা হিসেবে খ্যাতি
থাম্ব|upright|১৯৯৯ সালের মার্চে স্মিথ ১৯৯৮ সালে স্মিথ জিন হ্যাকম্যানের সাথে এনিমি অব দ্য স্টেট চলচ্চিত্রে অভিনয় করেন। পরের বছর তিনি ওয়াইল্ড ওয়াইল্ড ওয়েস্ট (১৯৯৯) চলচ্চিত্রে অভিনয়ের জন্য দ্য ম্যাট্রিক্স চলচ্চিত্রের নিও চরিত্রটির প্রস্তাব ফিরিয়ে দেন। ওয়াইল্ড ওয়াইল্ড ওয়েস্ট ব্যর্থ হলেও স্মিথ বলেন তার এই সিদ্ধান্তের ব্যাপারে তার কোন খেদ নেই এবং বলেন নিও চরিত্রে কিয়ানু রিভসের অভিনয় স্মিথ নিজে যেমন করতে পারতেন তার চেয়ে ভালো হয়েছে, তবে ওয়াইল্ড ওয়াইল্ড ওয়েস্ট মুক্তির পরবর্তী সাক্ষাৎকারগুলোতে তিনি বলেছিলেন যে তিনি "ওয়াইল্ড ওয়াইল্ড ওয়েস্ট করে ভুল করেছেন। এটা আরও ভালো হতে পারত।"